ലവ് ലെറ്റർ

ഡോക്ടർ ബാലകൃഷ്ണൻ കഥ, തിരക്കഥ, സംഭാഷണം, സംവിധാനം, എന്നിവ നിർവ്വഹിച്ച് നിർമ്മിച്ച്  1975-ൽ പുറത്തിറങ്ങിയ മലയാളചലച്ചിത്രമാണ് ലവ് ലെറ്റർ. വിൻസന്റ്, സുധീർ, വിധുബാല, ജോസ് പ്രകാശ്, മണവാളൻ ജോസഫ്, കെ പി എ സി ലളിത, പട്ടം സദൻ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. കെ.ജെ. ജോയ് സംഗീതസംവിധാനം നിർവഹിച്ചു. സത്യൻ അന്തിക്കാട് ആദ്യമായി ഗാനങ്ങൾ എഴുതിയ ചിത്രമാണിത്. ഭരണിക്കാവ് ശിവകുമാറും ഗാനങ്ങളെഴുതിയിട്ടുണ്ട്.    
കഥാംശം
രേണുവും രേഖയും കോടീശ്വരനായ ബലറാമിന്റെ പുത്രികളാണു് . അമ്മയില്ലാത്ത അവരെ പ്രാണനു തുല്യം സ്നേഹിക്കുന്ന ബലറാം ഒരു മാതൃകാ പിതാവാണു്. ആഹ്ലാദത്തിന്റെ പൂത്തിരി കത്തുന്ന അന്തരീക്ഷമാണു് ബലറാമിന്റെ വീട്ടിലേതു്. സരസു അവളുടെ ഭർത്താവു് കരുണൻഭാഗവതർ സരസുവിന്റെ അനിയൻ ഗുണ്ടുമണി തുടങ്ങിയ വേലക്കാർ കുടുംബാംഗങ്ങളെപ്പോലെയാണു് അവിടെ കഴിയുന്നതു്.

ഭക്ഷണം പാകം ചെയ്യുന്നതിൽ പോലും സംഗീതം ദർശിക്കുന്ന കരുണൻഭാഗവതർ ആ ഒരേയൊരു കാര്യം കൊണ്ടു് ആർമിയിൽ നിന്നും ഡിസ്മിസ് ചെയ്യപ്പെട്ടവനാണ്. കൊച്ചുകുഞ്ഞായിരിക്കുമ്പോൾ റബ്ബർ എസ്റ്റേറ്റിൽ ജോലിയുണ്ടായിരുന്ന അച്ഛനോടൊപ്പം കഴിഞ്ഞ സമയത്ത്  അറിയാതെ റബ്ബർ പാൽ കുടിച്ചുപോയ ഗുണ്ടുമണി റബ്ബർ ബോൾ പോലെയാണു്  നടത്തം.

കലാമണ്ഡലത്തിൽ നൃത്തം അഭ്യസിച്ചു എന്നു അവകാശപ്പെടുന്ന തില്ലാനാ മോഹനാംബാളുടെ അനിയൻ നടനം നാണുക്കുട്ടൻ രേണുവിനേയും രേഖയേയും നൃത്തം പഠിപ്പിക്കുന്ന വാദ്ധ്യാരാണു്.  ബലറാമിന്റെ വീട്ടിലെ നിത്യസന്ദർശ്ശകനാണു് രാഘവമ്മാവനും ശീലാവതിഅമ്മയും. മക്കളില്ലാത്ത അവർക്കു് രേണുവും രേഖയും ജീവന്റെ ജീവനായിരുന്നു.

രതി എന്ന സാമൂഹ്യ പ്രവർത്തക ഇവരുടെയെല്ലാം ജീവിതത്തിലേയ്ക്കു് ഒരു ധൂമകേതു എന്നതുപോലെ കടന്നുവരുന്നു.

പണത്തിനുവേണ്ടി എന്തും ചെയ്യുന്ന രതിയുടെ കുടുംബത്തിന്റെ കെണിയിൽ ബലറാം വീണു. രതിയെ വിവാഹം ചെയ്യാൻ അയാൾ നിർബന്ധിതനായി. രതിയും രതിയോടൊപ്പം അവളുടെ സംഘവും ബലറാമിന്റെ വീട്ടിലേക്കു താമസം മാറ്റി. രേണുവിന്റെയും രേഖയുടെയും ജീവിതത്തിലെ ദുർദ്ദിനങ്ങൾ ആരംഭിക്കുന്നു. ശീലാവതിയമ്മയേയും അലവലാതിപ്പട്ടാളം അപമാനിച്ചു.

രാഘവമ്മാവനും ശീലാവതിയമ്മയും സരസുവും കൂട്ടരും ചുണയുള്ള രണ്ടു ചെറുപ്പക്കാരെ വിവാഹം കഴിക്കുക മാത്രമാണു് ഈ അപകടസന്ധിയിൽ നിന്നും രക്ഷപ്പെടാനുള്ള ഏക മാർഗ്ഗം എന്നു് രേണുവിനേയും രേഖയേയും ഉപദേശിച്ചു. ബലറാമിന്റെ കുത്തഴിഞ്ഞ ജീവിതം അറിയുന്ന ആരും വിവാഹാഭ്യർത്ഥനയുമായി വരില്ല. പോരാത്തതിനു ചെറിയമ്മയായ രതി ഗുണ്ടാസംഘത്തിലെ ബാബുവിനും ഹരിക്കും നിർബന്ധപൂർവ്വം തങ്ങളെ വിവാഹം ചെയ്തുകൊടുക്കാൻ  പ്ലാനിടുന്നുണ്ടെന്നും മനസ്സിലായപ്പോൾ മറ്റാരെയെങ്കിലും പ്രേമിച്ചു് വിവാഹം കഴിക്കുക്കാൻ രേണുവും രേഖയും   തീരുമാനിക്കുന്നു.

പ്രേമത്തെപ്പറ്റി എബിസിഡി അറിയാത്ത ആ പാവങ്ങൾ ആലോചിച്ചു കണ്ടെത്തിയ മാർഗ്ഗം അജ്ഞാതകാമുകന്മാർക്കു് ലൗ ലെറ്റർ കൊടുക്കുക എന്നതായിരുന്നു.

താരനിര
 ക്ര.നം.  താരം വേഷം1വിൻസെന്റ്  2വിധുബാല  3ജോസ്  പ്രകാശ്  4സുധീർ  5റീന  6കെപിഎസി ലളിത  7മണവാളൻ  ജോസഫ്  8പട്ടം സദൻ  9ടി.ആർ. ഓമന  10ശങ്കരാടി  11നിലമ്പൂർ ബാലൻ  12ഖദീജ  13മല്ലിക സുകുമാരൻ  14സുരാസു  15ടി പി മാധവൻ  11ജനാർദ്ദനൻ  12കടുവാക്കുളം ആന്റണി  13സാധന  14ലിസി  15സ്വപ്ന  

ഗാനങ്ങൾ
വരികൾ:സത്യൻ അന്തിക്കാട്ഭരണിക്കാവ് ശിവകുമാർ	

ഈണം:  കെ.ജെ. ജോയ്
 നമ്പർ.  പാട്ട്  പാട്ടുകാർ   രചന  രാഗം  1 ദുഃഖിതരേ	 സീറോ ബാബു ,കോറസ്‌സത്യൻ അന്തിക്കാട്  2  സ്വർണ്ണമാലകൾഅമ്പിളി രാജശേഖരൻ സത്യൻ അന്തിക്കാട് 3  കാമുകിമാരേ കന്യകമാരേയേശുദാസ്  4  കണ്ടു മാമാ കേട്ടു മാമി,അമ്പിളി രാജശേഖരൻ ,പട്ടം സദൻ|  4 മധുരം തിരുമധുരം കെ ജെ യേശുദാസ് ,ബി. വസന്ത 

 അവലംബം 

 പുറംകണ്ണികൾ 



വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:1975-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിൻസെന്റ് അഭിനയിച്ച മലയാളചലച്ചിത്രങ്ങൾ
വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാടിന്റെ ഗാനങ്ങൾവർഗ്ഗം: ശിവകുമാർ-ജോയ് ഗാനങ്ങൾ
വർഗ്ഗം:ഭരണിക്കാവ് ശിവകുമാർ ഗാനങ്ങളെഴുതിയ ചലച്ചിത്രങ്ങൾ
വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ
വർഗ്ഗം:സത്യൻ അന്തിക്കാട് -ജോയ് ഗാനങ്ങൾ
വർഗ്ഗം:ഡോ.ബാലകൃഷ്ണൻ നിർമ്മിച്ച ചലച്ചിത്രങ്ങൾ
വർഗ്ഗം:മധു അമ്പാട്ട് കാമറ ചലിപ്പിച്ച ചലച്ചിത്രങ്ങൾ